ปกติเป็นประจำเดือน7วัน แต่เดือนนี้ประจำเดือนมา11วันแล้วค่ะ..จะเป็นไรไหมค่ะ.
สวัสดีค่ะ หากมีเลือดประจำเดือนออกนาน 11 วันแล้ว อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ ท้องนอกมดลูก เป็นต้น แต่มักมีปวดท้องน้อยร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย และอาจมีเจ็บท้องน้อยเวลามีเพศสัมพันธ์ ปัสสาวะผิดปกติ3. ความผิดปกติที่มดลูกและรังไข่ เช่น มีเนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น5. การผลิตฮอร์โมนของรังไข่ผิดปกติ6. มีโรคในระบบอื่นๆ เช่น เกร็ดเลือดต่ำ ภาวะไทรอยด์ฮอร์โมนผิดปกติ เป็นต้นหากก่อนหน้านั้น ได้มีเพศสัมพันธ์ ก็ควรตรวจหาการตั้งครรภ์ดูด้วยค่ะ หากตรวจไม่พบ หรือไม่ได้มีเพศสัมพันธ์ และยังคงมีเลือดออกมาไม่หยุด หรือมีกะปริดกะปรอยออกมาอีกเรื่อยๆ ก็ควรไปพบสูติ-นรีแพทย์เพื่อตรวจหาสาเหตุค่ะ